हवाओं में नया गीत था और चिडियों के कलरव में ताजगी। भास्कर देव भी अपनी मतवाली चाल में धीरे-धीरे ऊपर आ रहे थे। उनकी किरणे लाल से पीली होकर वातावरण को एक मोहक रूप प्रदान कर रही थी। नए देश में ये नई सुबह बहुत ही प्यारी लग रही थी। ओक्लाहोमा के अर्डमोर शहर में हमारी ये दूसरी सुबह थी। दीपक को यहाँ यूनिवर्सिटी में नौकरी क्या मिली हम सपनों के पंख लगा उड़ लिए और यहाँ आ गए। दो कमरों के इस अपार्टमेन्ट में सारी सुख सुविधाएँ थी। हरा भरा जीवन्त सा घर --माइक्रोवेव, ओवन, डिश वाशर, सब कुछ। सुंदर सी कार, क्या मजा था, जीवन में सुख की बूँदें मन आँगन में बरस रही थीं और मैं अपने भाग्य पर इतरा रही थी। शाम को बच्चे घर के बाहर खेलते और मैं भी उनके साथ उनकी मासूम खुशियों में शामिल हो जाती। मुझ वयस्क मन में फिर से एक नन्ही खुशी जागने लगी थी। घर से बाहर निकल कर डूबते सूरज को महसूस करना मुझको बहुत ही अच्छा लगता। पूरी कहानी पढ़ें-